उमर अब्दुल्ला ने वैद को हटाने की सरकार की घोषणा के बाद ट्विटर पर लिखा एसपी वैद को हटाने की जल्दबाजी करने की जरूरत नहीं थी और वह भी तब जब उनके उत्तराधिकारी को लेकर कोई स्थिति स्पष्ट नहीं है। उनके स्थानापन्न की स्थायी व्यवस्था होने के बाद ही उन्हें हटाया जाना चाहिए था। नेतृत्व के भ्रम से निपटने के अलावा भी जम्मू कश्मीर पुलिस के पास काफी समस्याएं हैं। उन्होंने कहा महानिदेशक बदलना प्रशासन का विशेष अधिकार है, लेकिन अस्थायी व्यवस्था के तौर पर पुलिस महानिदेशक की नियुक्ति क्यों? मौजूदा महानिदेशक नहीं जानते कि क्या वह इस पद पर रहेंगे और अन्य लोग उनका स्थान लेने की कोशिश करेंगे। इसमें से कुछ भी जम्मू कश्मीर पुलिस के लिए अच्छा नहीं है।